Source: http://birosag.hu/media/aktualis/nyitott-birosag-programok-komarom-esztergom-megyeben
Timestamp: 2018-02-22 16:43:31
Document Index: 1310875

Matched Legal Cases: ['Bíróság ', 'BÍRÓSÁG\n', 'Bíróság ', 'Bíróság ', 'bíróság ', 'bíróság ']

Nyitott Bíróság programok Komárom-Esztergom megyében | BÍRÓSÁG
Nyitott Bíróság programok Komárom-Esztergom megyében
2013. már. 27. - 08:20, OBH-Sajto2
A Nyitott Bíróság program keretében az Esztergomi Járásbíróság elnöke, dr. Szabó Ferenc és az esztergomi bíróság titkára, dr. Berczeli Sándor tartott előadást érettségiző diákoknak a Dobó Gimnáziumban 2013. február 20-án. Dr. Balogh Márta és dr. Sarkantyu Szabolcs esztergomi bírák 2013. március 4-én tartottak előadást a Balassa Középiskolában, szintén érettségiző osztály számára.
A Balassa Szakközépiskolában március 8-án is sor került előadás megtartására végzősöknek, mely előadást dr. Balogh Márta és dr. Szabó Ferenc tartották. Március 21-én az érettségiző diákok a fenti előadóktól három előadást is meghallgattak a Dobó Gimnáziumban.
A Temesvári Pelbárt Ferences Gimnázium harmadik-negyedik osztályos tanulói 2013. január, február és március hónapban egy-egy alkalommal vettek részt tárgyalásokon az Esztergomi Járásbíróságon.
Március 26-án a Tatabányai Törvényszék polgári kollégiumvezetője, dr. Bicskey István adott elő a tatabányai Mikes Kelemen Gimnáziumban nagykorú hallgatók számára, mely előadáson a mellékelt fotók készültek.